'सेक्रेड गेम्स' की कुक्कू का छलका दर्द, बोलीं- लोग 'कोबरा' कहकर उड़ाते थे मजाक और...  
'सेक्रेड गेम्स' ने बनाया फेमस
सलमान खान के साथ भी कर चुकी हैं काम
जल्द ही करेंगी कई बड़े धमाके
बॉलीवुड एक्ट्रेस कुब्रा सैत (Kubbra Sait) 'सेक्रेड गेम्स (Sacred Games)' के जरिये एक जाना-पहचाना नाम बन गई हैं. कुब्रा सैत (Kubbra Sait) ने हाल ही में बताया कि लोग उनके नाम को बिगाड़कर उनका मजाक उड़ाया करते थे. वे उन्हें 'कोबरा (Cobra)' बुलाते थे. कुब्रा सैत (Kubbra Sait) ने बताया, 'लोगों ने मेरे नाम से मुझे बहुत चिढ़ाया है. मुझे पूरी जिंदगी 'कोबरा' ही बुलाया गया. मैं रोती थी और अपना नाम बदलने के लिए कहती थी लेकिन आज मुझे अपने नाम पर गर्व है. मैं अपनी पहचान को लेकर काफी सहज हूं.'
A post shared by Kubbra Sait (@kubbrasait) on Feb 13, 2019 at 3:59am PST
कुब्रा सैत (Kubbra Sait) ने 'सेक्रेड गेम्स (Sacred Games)' में अपनी एक्टिंग से सबका दिल जीत लिया था और पॉपुलर चेहरे के तौर पर सामने आईं. कुब्रा सैत (Kubbra Sait) सलमान खान की 'सुल्तान', 'रेडी' और 'सिटी ऑफ लाइफ' जैसी फिल्मों में नजर आ चुकी हैं. लेकिन नेटफ्लिक्स इंडिया के सुपरहिट शो 'सेक्रेड गेम्स' ने उनकी जिंदगी की राह ही बदल दी, और लोकप्रियता की बुलंदियों पर पहुंचा दिया. 
A post shared by Kubbra Sait (@kubbrasait) on Mar 4, 2019 at 2:01am PST
कुब्रा सैत (Kubbra Sait) एक ब्यूटी ब्रांड की 'फेस एनीथिंग' कैंपेन के दौरान बातचीत कर रही थीं. कुबरा सैत ने इस कैंपेन के बारे में कहा, 'लोग आपकी तरक्की को रोकने के लिए आपको ढेर सारी बातें कहेंगे या आपको कमतर सिद्ध करने की कोशिश करेंगे लेकिन हर हालात से लड़ना चाहिए. आप उस खांचे को तोड़कर एकदम नए इंसान के तौर पर सामने आते हैं.' कुबरा सैत इन दिनों अलंकृता श्रीवास्तव के साथ उनकी अगली फिल्म में काम कर रही हैं, जिसका नाम 'डॉली किट्टी और वो चमकते सितारे' है. इसके अलावा भी कई प्रोजेक्ट्स उनके हाथ में हैं. कुब्रा सैत ने बताया, 'मैं एएलटी बालाजी के शो 'द वर्डिक्टर- स्टेट वर्सेज नानावटी' में काम कर रही हैं. इसके अलावा में 'द वायरल फीवर्स सीजन 2' भी कर रही हूं. '